Hande Erçel. Hande Erçel (; 1993-yil 24-noyabrda tugʻilgan) — turkiyalik aktrisa va model. Hayoti. Bugungi kunda Mimar Sinan Tasviriy Sanʼat Universiteti anʼanaviy turk sanʼatida tahsil olishda davom etmoqda. U 2012-yilda Ozarbayjonda oʻtkazilgan goʻzallik tanlovida ishtirok etgan va ikkinchi oʻrinni egallagan. U Kanal D telekanalida efirga uzatilgan "„Güneşin Kızları“" serialida Selin Yılmaz Mertoʻgʻlining xarakterini tasvirlab berdi. 2016-yil iyun oyida u "„Aşk Laftan Anlamaz“" serialida Hayat Uzun roli bilan ekranga qaytdi. Faoliyati. Hande Erçel 2015-yilda suratga olingan "Güneşin Kızları" („Gunesh qizlari“) teleserialidagi ishtiroki bilan muvaffaqiyat qozondi. 2016-2017-yillarda Hande "Aşk Laftan Anlamaz" teleserialida Burak Deniz bilan birgalikda Hayat Uzun rolida rol oʻynadi. Shuningdek, u "Halka" teleserialida Müjde Akay rolini oʻynagan. 2019-yilda u Buğra Gülsoy bilan "Azize" teleserialida Azize Günay rolini oʻynadi. 2020-yilda Erçelga Kerem Bürsin bilan birga "Sen Çal Kapımı" teleserialida bosh rolni taklif qilishdi. 2016-yilda Hande nufuzli LʼOréal Paris kosmetika brendining yuziga aylandi. U sochlarini boʻyagan reklama roliklarida rol oʻynagan. Kompaniya bilan tuzilgan shartnomaga koʻra, u bir yil davomida ularning rangini oʻzgartirishga haqli emas. U, shuningdek, Aras Bulut Iynemli bilan birgalikda DeFacto denim brendi reklama roligida ham qatnashgan.